Alosa (xénero)

Para o glícido de mesmo nome véxase Alosa

Alosa é un xénero de peixes teleósteos eurihalinos da familia Clupeidae. Trátase dun taxon —que é o tipo da subfamilia dos alosinos (Alosinae, Svetovidov, 1953)— cuxos representantes son peixes mariños, pero que son capaces de remontaren os ríos, coñecidos como zamborcas.

Distribúense polas costas do océano Atlántico e o mar Mediterráneo, con algunha especie presente no golfo Pérsico.

 Etimoloxía 
Alosa deriva do latín tardío alosa ou alausa certo peixe citado por Ausonio, quizais influído polo grego ἅλς, ἅλός háls, halós "sal", é dicir, do sal, aludindo á presenza destes peixes en augas salobres.

 Taxonomía 

A sistemática do xénero é extremadamente complexa: as especies de Alosa viven en multitude de hábitats distintos, e moitos taxons son migratorios. Incluso hai poblacións recluídas en lagos —en Killarney (Irlanda) e en dous lagos do norte de Italia— cun fluxo xenético nulo fóra do núcleo confinado endogámico. Tamén hai especies nativas dos mares Negro e Caspio, así como do golfo Pérsico.

A súa morfoloxía é variada, estando moi relacionada coa adaptación aos hábitats nos que o taxon vive. Asúmese que algúns taxa son de evolución recente, o que se deduce mediante modernas técnicas de datación molecular. Ademais, parece que o fenómeno da hibridación foi moi común na evolución do grupo durante a súa filoxenia.Faria, R.; Weiss, S. & Alexandrino, P. (2006): "A molecular phylogenetic perspective on the evolutionary history of Alosa spp. (Clupeidae)". Molecular Phylogenetics and Evolution 40 (1): 298–304.[Resumo

Porén, logrouse definir unha taxonomía tentativa. As especies norteamericanas, excepto A. sapidissima poden escindirse nun subxénero, ou mesmo nun xénero, denominado Pomolobus. Por outra parte, outro xénero ou subgénero proposto Caspaliosa, que agruparía ás especies do mar Caspio, resultou ser parafilético e, por tanto, rexeitado.

 Especies 

(Nota: os nomes vulgares galegos son os propostos por Lahuerta e Vázquez).Lahuerta e Vázquez (2000), p. 65.

miniatura|Alosa aestivalis.
miniatura|Alosa alosa.
miniatura|Alosa pseudoharengus.
miniatura|Alosa sapidissima.

 Alosa aestivalis – zamborca azul 
 Alosa agone 
 Alosa alabamae 
 Alosa alosa – zamborca
 Alosa brashnikovi 
 Alosa caspia – zamborca do Caspio
 Alosa caspia caspia 
 Alosa caspia knipowitschi 
 Alosa caspia persica 
 Alosa chrysochloris 
 Alosa fallax – sabela
 Alosa fallax nilotica 
 Alosa immaculata - ás veces como A. pontica 
 Alosa immaculata kessleri
 Alosa macedonica 
 Alosa maeotica 
 Alosa mediocris – zamborca mediocre
 Alosa pontica – zamborca do mar NegroSinónimos:
 Alosa kessleri pontica Svetovidov,
 Alosa brashnikovi maeotica Svetovidov
 Alosa pseudoharengus – zamborca cinsenta
 Alosa sapidissima – zamborca americana
 Alosa saposchnikowii 
 Alosa sphaerocephala 
 Alosa tanaica 
 Alosa tenualosa
 Alosa tenualosa ilisha 
 Alosa vistonica

 Notas 

 Véxase tamén 

 Bibliografía 

 Lahuerta Mouriño, F. e Vázquez Álvarez, F. X. (2000): Vocabulario multilingüe de organismos acuáticos. Santiago de Compostela: Xunta de Galicia. ISBN 84-453-2913-8.
 Muus, Bent J.; Jørgen G. Nielsen; Preben Dahlstrøm e Bente O. Nyström (1998): Peces de mar del Atlántico y del Mediterráneo. Barcelona: Ediciones Omega. ISBN 84-282-1161-2.
 Nelson, Joseph S. (2006): Fishes of the World. John Wiley & Sons, Inc. ISBN 0-471-25031-7.
 Svetovidov, A. N. (1943): "O xénero Alosa nos mares Caspio e Negro e as condicións da súa especiación". Zool. Journal. 22 (4) S.: 222-232. 
 Svetovidov, A. N. (1952): Fauna da URSS. Peixes. Volume 2, nº 1. Clupeidos (Clupeidae). Moscova-Leningrado: Editorial da Academia Rusa das Ciencias. 

 Outros artigos 
 Clupeiformes
 Clupeidos

 Ligazóns externas 

 Alosa Linck, 1790 en WORMS.  Lista de especies en WORMS. 
 Lista de especies e subespecies en FishBase.
 Alosa Linck, 1790 en SIIT 

Categoría:Clupeiformes